विष्णुस्मृतिः/द्विसप्ततितमोऽध्यायः
दमयमेन तिष्ठेत् । । ७२.१  । ।

दमश्चेन्द्रियाणां प्रकीर्तितः  । । ७२.२  । ।

दान्तस्यायं लोकः परश्च  । । ७२.३  । ।

नादान्तस्य क्रिया काचित्समृध्यति  । । ७२.४  । ।

दमः पवित्रं परमं मङ्गल्यं परमं दमः   ।
दमेन सर्वं आप्नोति यत्किंचिन्मनसेच्छति   । । ७२.५  । ।

दशार्धयुक्तेन रथेन यातो मनोवशेनार्यपथानुवर्तिना   ।
तं चेद्रथं नापहरन्ति वाजिनस्तथागतं नावजयन्ति शत्रवः   । । ७२.६  । ।

आपूर्यमाणं अचलप्रतिष्ठं समुद्रं आपः प्रविशन्ति यद्वत् ।
तद्वत्कामा यं प्रविशन्ति सर्वे स शान्तिं आप्नोति न कामकामी   । । ७२.७  । ।